钦定古今图书集成/明伦汇编/闺媛典/第003卷 > 王节妇女范捷录 > 《后德篇》
## 钦定古今图书集成/明伦汇编/闺媛典/第003卷 > 王节妇女范捷录 > 《后德篇》

凤仪龙马，圣帝之祥；《麟趾》《关雎》，后妃之德。是故帝喾
三妃，生稷、契唐尧之圣；文王百子，绍姜、任太姒之徽；
沩汭二女，绍际唐虞之盛；涂莘双后，肇开夏商之祥；
宣王晚朝，姜后有待罪之谏；楚昭晏驾，越姬践心许
之言；明和嗣汉，史称马邓之贤；高文兴唐，内有窦孙
之助。暨夫宋室之宣仁，可谓女中之尧、舜。乌林尽节
于世宗，弘吉加恩于宋后。高帝创洪基于草莽，实藉
孝慈；文皇肃内治于宫闱，爰资“仁孝。”稽古兴王之君，
必有贤明之后，不亦信哉！